lflage/wiki-talks huggingface dataset:
Descusión:Fluido

message: Ops, veigo que en latín y italián ye con -d-. Igual que o caso de parolas d'orichen latín y griego como solido, liquido, gaseoso, humido, que son con -d- en latín y no son como o participio encara que lo pareixcan. Igual s'habrá d'escribir sin -t-, u fluido u fluíu.EBRO
replies: text: Veigo agora que en latín bi ha un sufixo pa fer adchectivos en -idus, que en luengas romances d'a nuestra zona han dato por vía patrimonial -io, ye o caso de limpio, turbio, con accento en a radiz. En latín debe estar como flUidus. Por vía culta ha dato -ido como mórbido, tórrido, ecetra. Sueldo < Solidus debe estar atra traza patrimonial d'evolucionar. Si prenemos esta parola como cultismo d'orichen latín talment haigamos d'escribir-la como fluido, y no como fluito/fluiu, que no pareix un participio.EBRO
replies: text: :Bueno, pero ... y o participio d'o verbo "fluyir" qué?... en catalan por eixemplo o sustantivo ye "fluït", no bi ha una "d" etimolochica, o verbo creigo que ye "fluir" y o suyo participio ye "fluït, fluïda; fluïts, fluïdes"... en italiano o verbo ye "fluire", o participio ye "fluito" tamién con "t" ... en aragonés "fluido" no concuerda con a conchugación ... si o sustantivo ye diferent ya ye atra cuestión --Willtron (?)  11:40 10 may 2011 (UTC)
replies: text: ::Si, una cosa ye o participio...a sangre ha fluito, y atra ye como adchectivo...esto ye fluido. O problema ye si tenésenos un participio adchectivato.EBRO
replies: text: :::Ye que en realidat ye un participio que s'adapta como adchectivo... por ixo a solución ye a mesma en totz os idiomas, no?. --Manuel Trujillo Berges 11:50 10 may 2011 (UTC)
replies: text: ::::En latín existe como adchectivo independient d'o participio un fluidus, con a mesma terminación adchectival que en solidus, liquidus, humidus (creigo que derivato de humor u de humus), ecetra. En latín tamién existe o participio d'o verbo fluere, creigo que fluitu. Como concepto fisico veigo claro que s'ha de dicir un fluido, un fluido liquido, como participio veigo claro que s'ha de dicir o riu ha fluito/fluiu por a ciudat. En atros casos s'ha de discernir si ye una cosa u l'atra. O problema puet estar quan ye un participio adchectivato. Ye embolicato porque en castellán han confluito as dos acceptions. EBRO

message: Con o tema introdueito charrando de l'adchectivo y sustantivo fluido, y a mención a lo verbo fluir....soi pensando agora que igual que en catalán y castellán tienen atros verbos pa expresar a ideya de fluir tals como regallar, rajar, chorr(e)ar, correr ecetra, en aragonés existen verbos pareixitos que igual quan siga posible los habremos de fer servir en os articlos pa no cheneralizar l'uso d'o verbo fluir sustituindo a lo atros.--EBRO 21:08 11 may 2011 (UTC)
thread_title:  Verbo fluir en aragonés coloquial
Descusión:Ferranyal

message: (pa quan tiengamos l'articlo ferraina). En o fuero de Teruel se troba ferragen u ferrage:

message: Hemos preso a definición d'o diccionario de termins cheograficos de Pascual Miguel Ballestín y Chesús Casaus, pero sustituyo forrache (de seguro que una adaptación dende o castellán forraje, que tamién ye un galicismo), por ferraina, que ye parola patrimonial aragonesa y o cognato d'o francés orichinal.--EBRO 15:18 26 nov 2011 (UTC)
thread_title:  Forrache y Ferraina
Descusión:Al-Andalus

message: O chentilicio d'os habitants d'Al Andalus en o romanz navarro de García d'Eugui por o menos ye Andaluces. O chentilicio Andalusí ye una invención pa o castellán de Menéndez Pidal. Con o mesmo criterio que en atros casos habría escrito o chentilicio andaluces en l'articlo, pero presenta o problema de solapación con os actuals andaluces cristians d'Andalucía. ¿ Femos servir o chentilicio andaluces, que por diferent contexto s'entiende que no se refiere a los actuals ? ¿ Adaptamos Andalucís con c seguindo o criterio que a s de l'arabe s'adaptaba c, ç en a literatura alchamiada en aragonés y en os arabismos en l'aragonés ?.--EBRO 16:21 17 may 2011 (UTC)
replies: text: En catalán se fa servir "andalusí", en francés se fa servir "andalou", que ye l'equivalent d'andaluz. No sé en atras luengas. Puet estar que sí, que "andalusí" siga nomás que un invento ta esferenciar a os actuals andaluces d'os antigos andalusís. Sincerament, no sé qué pensar-ne, mas que mas porque se me fa raro o zaguero que comentas de fer servir "andalucís". Millor veyer quala cosa en opinan os atros... --Manuel Trujillo Berges 16:31 17 may 2011 (UTC)
replies: text: :Soi pensando que igual que en o caso de Cerdenya con os chentilicios-denominacions d'idiomas tipo sardo, en Liguria con Ligur, en l'aria de Venecia con Veneto, ecetra si que podemos fer servir o solo chentilicio que tenemos documentato en aragonés andaluz, y o contexto fará distinguir a lo lector quan se refiere a habitants d'Al Andalus y quan a habitants d'Andalucía (país d'os andaluces). Ye que o chentilicio d'habitants d'Al Andalus ye més antigo que o segundo y l'aragonés escrito no necesariament ha d'amprar a terminolochía historiografica d'o castellán u de Menéndez Pidal, que no veyeba l'aragonés como luenga. Esto mos escusa a decisión sobre andalusí u andalucí.--EBRO 10:19 5 chun 2011 (UTC)
thread_title:  Chentilicio
Descusión:Real Zaragoza

message: O Real Zaragoza antis teniba una sección d'atletismo pero no trobo muita información.--Cembo123 16:31 5 chun 2011 (UTC) 
A sección estió activa por lo menos dica o anyo 1987, porque yo he visto competir atletas dica ise anyo. --Cembo123 16:45 5 chun 2011 (UTC)
thread_title:  Sección d'atletismo 

message: Tamién pareixe que teneba una sección de balonmano chunto o CN Helios. Hemeroteca de La Vanguardia. Teniu mas información? yo no trobo mes. --Cembo123 (discusión) 15:34 7 ago 2014 (UTC)
replies: text: Umm... no lo sabeba, pero ye a-saber-lo intresant... Tiengo un libro d'a historia d'o Real Zaragoza, pero ye en Biescas, quan puye en Nadal lo consultaré... dica alavez a veyer si belún puet dar-nos mas información... talment preguntando en foros como aupazaragoza podrían pasar-nos info --Willtron (?)  20:51 7 ago 2014 (UTC)
thread_title:  Sección de balonmano
Descusión:Lynx pardinus

message: En Zaragoza en o sieglo XV se comerciaba con pelletas u pels de lobo cerval, debe estar una d'as pocas mencions en aragonés meyeval a lo cerval iberico. - EBRO, 19:20 21 chun 2011 (UTC)

message: Articlo refeito entero lo 20 de marzo de 2017 . --Lascorz ~  ('kjez'res? [Descusión]) 17:38 20 mar 2017 (UTC)
thread_title:  Reformulau
Descusión:Sufixo -ache

message: Adaptar galicismos con -age no ye problema, pero bi ha casos que los hemos d'estudear. En o libro de Marco Polo tenemos pelegrinage /pelegrinache/ y en o "Libro d'el Trasoro" pelegrinage y pelegrinación. O que quiero dicir ye que o uso en neolochismos de sufixos como -ción u -azgo traducindo articlos de luengas d'arredol talment lo sigamos fendo masiau automatico. En aragonés meyeval bi ha pocas parolas con -azgo ("montazgo") coincidindo con o castellán, y ya he visto montage. Me da a impresión que o sufixo -azgo en aragonés debe estar un castellanismo, o sufixo -ache con o mesmo orichen ye muito estendillato en parolas d'uso corrient en o lexico de l'Alto Aragón, en restos d'aragonés de Teruel y Zaragoza (mesache, orache), y en a "scripsa aragonesa" meyeval. Si en o castellán standard traducen u adaptan leadership como "liderazgo", que no fa part d'o lexico corrient, creigo que en aragonés s'habría d'adaptar como "liderache" u como "liderato". "liderache" ofreixe menos problemas, as formas en -ato son millors pa designar sistemas de gobierno ("khanato") u churisdiccions ("protectorato") u periodos temporals de mando, "reinato"), d'alcuerdo con un uso historico y tradicional en -ado u en -ato.--EBRO 10:34 2 chul 2011 (UTC)
thread_title:  Adaptacions de neolochismos a l'aragonés con este sufixo
Descusión:Estau de conservación d'especies

message: Fendo o cambeo de grafía me planteyo estos días si no semos escribindo mal extinchito (enantes yera escrito con xeada), suposo que en aragonés sería extinguito/extinguiu. Resulta que os verbos EXTINGUERE y DISTINGUERE tienen una evolución diferent en castellán y catalán (dinstinguir y distingir), en francés quasi como en castellán. En a wiki occitana me trobo as dos solucions, predominando a /G/. Yo no se como ye realment en aragonés, que no son verbos guaire comuns en os textos meyevals, tampoco se si son cultismos u no pero creigo que si que en son, porque de UNGUERE tenemos chunyir y de EXTINGUERE no discutimos una forma con -ny- (que si que trobamos en italián dialectal stegnere). Si en latín orichinal bi ha una GUE en aragonés no cabe trobar-se una -ch-, a l'egual que no en trobamos en LINGUA > lengua  > luenga, de Werra tenemos guerra, de SANGUINEUM sanguinio, tampoco a razón de por que en catalán dicen distingir, me da a impresión que os verbos en aragonés son extinguir y distinguir y que como adchectivo hemos d'escribir extincto a l'egual que arctico, plancton. En os textos meyevals si que me trobo distinctament, distincto, ecetra. Se podría traducir l'anglés extinct species como especie extincta como o dodo; o participio sería extinguito/extinguiu y o que s'escribiría en especies extinguitas en Aragón, que encara no son expecies extinctas.--EBRO 15:29 4 chul 2011 (UTC)
replies: text: Tamién hemos de tener en cuenta que no ye o mesmo caso que restrinchir derivato de RESTRINGERE, con -GE- y no con -GUE-, con o que en aragonés cabe trobar-se -che-, ye d'a familia de parolas que como estreñir, restrenyer en idiomas d'arredil que derivan de verbos latins tipo STRINGERE ("estretir").--EBRO 15:35 4 chul 2011 (UTC)
replies: text: :Acabo de veyer escrito extintas en as cortz de Calatayú y Zaragoza de 1365 u 1366, pero no consigo tornar a veyer-lo en o faixo de pachinas on lo he visto. Manimenos googleyando veigo extincto en este texto churidico . Agora ya tenemos referencias d'o uso d'este cultismo y ya no ye només que una adaptación feita por wikipedistas.--EBRO 17:26 16 set 2011 (UTC)
replies: text: ::Ops, o d'a pachina 23 ye extimas y ye atra cosa, manimenos ha servito pa que googleyando veiga usufructo extincto.--EBRO 18:10 16 set 2011 (UTC)
thread_title:  Sobre ''extinguir''-''extincto''-''extinguito''
Descusión:Guadalupe (Francia)

message: There is no flag for Guadeloupe. It's french flag which is the official flag. There is also coat of arms it is in red not in black . i invited you to open a book on it before puting error on wiki . see you . YOU prtotect stupidity
replies: text: We prefer to use local variants instead of the French "tricolor flag", in spite of been official or not... About the protection of the article, I don't want to be night and day reverting changes, this is a recursive problem with all the French ultramar departments and its simbols. Regards --Willtron (?)  07:39 15 chul 2011 (UTC)

message: Please remove interwiki from the text of the article. They are now from the wikidata. --Keriquads (descusión) 16:57 18 avi 2020 (UTC)
* Usuario:Willtron --Keriquads (descusión) 16:58 18 avi 2020 (UTC)
thread_title:  remove interwiki
Descusión:Aragonés ansotano

message: No sé qué fa aquí ixo de "monín", que no ye precisament un ansotanismo, sino que se diz pertot. A l'atro costau d'a buega tamién se siente "muní", "monino" (u siga, mon nin, ma nina), con o que habrá d'estar un gasconismo. En sapetz mes de l'asunto?--Francho 17:32 1 set 2011 (UTC)
replies: text: En as descripcions de dialectos, que de fueras de l'articlo sobre o benasqués y l'articlo sobre o cheso encomencé como borradors curtos pero necesarios en a wikipedia aragonesa, no escribo exclusivament os caracters exclusivos, tamién se posan atras cosas que sirvan pa fer comparanzas, asinas como voi trobando informacions intresants. Ye que leyendo a Alwin Kuhn trobé curioso que en Ansó se dicise esto de monín, que yo asociaba a lo Baixo Martín. No se si se dice pertot, que en totz os lugars d'o Baixo Aragón no creigo que lo digan. Igual ye un gasconismo viello de quan se charraba aragonés en tot l'Alto Aragón y Val de l'Ebro y veniban inmigrants gascons y que dimpués s'ha perdito en qualques comarcas.--EBRO 12:24 2 set 2011 (UTC)

text: Ixe redí meco podría estar una error por pedí meco?--Juan Pablo 23:37 2 avi 2011 (UTC)
replies: text: :Confirmo que con gran probabilidat ye una error. En o libro de Miguel Ánchel Barcos, o vocabulario final inclui "Redir meco" con referencia en o vocabulario de Moncayola-Vicén (de do be de venir a error), y tamién "Pedir meco", que ye mas probable por o significau, y pa o que se cita un diccionario posterior: "diccionario del dialecto ansotano", publicau en Ansó en 2003.--Juan Pablo 23:43 2 avi 2011 (UTC)
replies: text: ::Si ye una error, ye o més probable, en una zona que dicen arreguir y porque demandar ye pedir.--EBRO 09:04 3 avi 2011 (UTC)

message: Manuel alvar rechistra en nsó unas formas d'o condicional muito curiosas, como partiriéi, partiriés, partirió, partiriemos, partiriez, partirioron, formatas con o perfeito d'o verbo haber como en italian. Bi ha més informacion sopre isto?
replies: text: Por l'inte desconoixco esta información. Si mai la tenemos referenciada ya la incluyiremos en l'articlo. Bi ha dos publicacions relativament recients sobre l'ansotano pero no las he consultau guaire.--EBRO (discusión) 19:53 11 feb 2015 (UTC)
thread_title:  Condicional 

message: Istas cosas son en o libro de Alvar "Repertorio ansotano. Encuestas de 1950". Ixo da una envista d'o condicional aragonés aclaridera. Tamien bi apareix o pronombre "u" en a combinacion "liú", o que sembla un repui d'o pronombre neutro encara present en benasqués. Sereba muito intresant un estudio més detallato d'istas qüestions que son muito importants ta la história d'a luenga aragonesa.
thread_title:  condicional e altras cosas
Descusión plantilla:Ficha de taxón

message: Creigo que s'ha de correchir lechenda. Yo creigo que en aragonés se diz leyenda, como en o títol Leyendas de l'Alto Aragón de "Nieus Lucía Dueso", pero tamién dudo porque por o que posan en atras wikis en teoría leyenda provién d'o latín meyeval LEGENDA y tenemos lechendario. A evolución de LEGENDA como semicultismo si que sería leyenda (leyer mesmo ye un semicultismo creigo), como cultismo lechenda.--EBRO 21:31 4 set 2011 (UTC)
replies: text: He visto lienda en lo "Liber Regum" referiu a l'actividat literaria de lo rei Davit (salmos y liendas). Si en aragonés actual dicen leyenda y se dice leyer, y ye un semicultismo como leyer. No veigo la necesidat d'adaptar lechenda como cultismo dende lo latín LEGENDA (pero sí que s'ha de fer con lechendario). En benasqués u en cheneral en ribagorzán no tenemos evolucions con ch comuns con lo catalán pa esta parola como pa chustificar escribir lechenda (a diferencia de las parolas trachinero, michano u achudar que pueden dar-se en atras variants d'aragonés).--EBRO
replies: text: :He tornau a trobar lienda en un texto relichioso medieval de Balbastro  y en un inventario siresano  significa "lectura relichiosa", como quan en castellán se diz estamos de leyenda.--EBRO (discusión) 17:42 29 chi 2014 (UTC)

text: Y en atro texto, relacionau con la construcción de la Seu de Balbastro  sale leienda y lienda:

message: A categoría automatica sale con una error. Sale "extinguitos/as en o oligonén" y ha de posar "extinguitos/as en l'oligocén".--EBRO 12:50 9 nov 2011 (UTC)
replies: text: En qual pachina t'amaneixió? --Lascorz ~ ~ ('kjez'rez?) 15:22 18 mar 2012 (UTC)
replies: text: :En l'articlo Nummulites, o solo protozou que bi ha con nombre aragonés: dineret d'as piedras.--EBRO (discusión) 22:02 18 mar 2012 (UTC)
replies: text: ::Gracias. O problema yera en a pachina, no pas en a plantilla. O rango de rechistro fosil ye pensau ta que se meta os nombres d'os periodos con mayuscla inicial, porque vide que en as atras wikis o meteban siempre asinas. No sé si ye una norma d'escritura. Por cierto, que en o Viello Sobrarbe i tiens un microtoponimo con istos «Dineretz». --Lascorz ~ ~ ('kjez'rez?) 01:21 20 mar 2012 (UTC)
thread_title:  Automatismo
Descusión:Artica

message: No sé si ye referent a isto, pero yo he sentiu o verbo "ixartigar" en cuentas de "chartigar" ... u yera "ixortigar"??? --Willtron (?)  07:25 5 set 2011 (UTC)
replies: text: En un articlo que parlaban de l'aragonés d'a Baixa Ribagorza deciban que podeba venir d'o prefixo latín EX-, y l'orichen sería *EX-ARTICARE hipotetico.--EBRO 08:50 5 set 2011 (UTC)
replies: text: :Yo a referencia de "ixartigar" la tiengo de Sobrarbe, chustament d'a val de Puértolas :-P --Willtron (?)  09:24 5 set 2011 (UTC)
replies: text: ::Sí, son as dos formas en o texto, pero chartigar tamién se diz, anque puede estar que seguindo o modelo de xordiga calga escribir-la con x-, xartigar. --Lascorz ~ ~ ('kjez'rez?) 09:52 5 set 2011 (UTC)
replies: text: :::Como resto de xartigar/chartigar, en a redolada de Mas de las Matas y Castellot dicen jartigar. Yo tamién me pienso que chartigar ye un caso de cheada recient.--EBRO 11:03 5 set 2011 (UTC)
replies: text: ::::Ye un caso claro, as solas formas ortograficament correctas serían: xarticar, xartigar y ixartigar. Chartigar ye un caso de castellanización fonetica como tamién en ye jartigar.--Juan Pablo 11:29 5 set 2011 (UTC)
replies: text: :::::Un articlo intresant sobre iste tema: .
thread_title: Untitled
Descusión:Pisces

message: O glosario d'o lexico comercial d'o sieglo XV ye a hostia, me trobo cosas que nunca no habría esperau, por una simpla qüestión de distribución. Se veye lampreas referito a Zgz. Encara que en meyeval tardano lo haigan escrito asinas, ye chustificable d'escribir lampreYa por una etimolochía dende lampreDa, a l'egual que creyer dende CREDERE. D'esta traza por l'inte no lo cambeo.EBRO
replies: text: He visto un texto de pagos a un funcionario reyal a on se leye lampreda , en la mesma pachina que salen atros alimentos, dica peixes. Ye millor referencia que lampreas en textos comercials de Zaragoza de los sieglos XIV-XV en un luengache que unas linias ye en aragonés y en atras en catalán como en [dialnet.unirioja.es/descarga/articulo/108501.pdf].--EBRO (discusión) 09:14 15 abr 2013 (UTC)

message: He mirau peix y pescado por dencima en los peaches de las cortz d'Alcanyiz y he visto peix con significau de peix-alimento dica en localidatz occidentals (Exeya y Taust), pasando por Zgz y Alcanyiz. Sale peix fresco, peix salado. No he leito totz los peaches. Si que me suena d'haber visto pescado en atros puestos, creigo que si que existe, pero por lo que se veye lo chenuino en aragonés ye dicir peix tamién a l'alimento derivau de l'organismo peix. En lo lexico comercial de lo sieglo XV sale pex (Barr, Mon, ye dicir Barracas y Monzón), peix (Barr=Barracas, Ho=Foya de la Carrasca), y pexcado (Ariza y Daroca).--EBRO (discusión) 10:51 13 ago 2012 (UTC)
thread_title:  Peix organismo y peix alimento
Descusión:Vareya

message: Estando un etimo latino, estoi que s'habría d'escribir con "v". No sé qué en pensaretz.... --Manuel Trujillo Berges 16:31 24 oct 2011 (UTC)
replies: text: Yo no se si ye un toponimo d'orichen latín u prerromán, pero si en latín ye con V no creigo que bi haiga garra problema en escribir Vareya, como tamién s'ha escrito l'apellito actual Barea en lugars de Teruel en a Edat Meya.--EBRO 17:15 24 oct 2011 (UTC)
thread_title:  Bareya u Vareya
Descusión:Verbos irregulars acabaus en -nyer u -nyir

message: Estos verbos son intresants y quasi dengún no los ha investigaus. Me pareix que a forma més freqüent en aragonés debió estar -enyir, distinguindo-se d'as formas orientals u catalanas -enyer. Seguntes Jose Antonio Saura Rami o verbo restrenyer significa "tasar" u "restrinchir" y o verbo estrenyer ye "entornar a puerta". A reflexión que foi agora ye que si tenemos o verbo restrenyer que significa "restrinchir", igual no existe o verbo culto "restrinchir" en a historia de l'aragonés y lo semos fendo servir como un neolochismo necesario pa fer as traduccions dende as luengas vicinas. Yo por l'inte no lo he visto en textos meyevals, (seré dos meses mirando de trobar-lo quan faiga atras recercas). Dica l'inte os que tiengatz contacto con benasqueses u con parlas orientals podetz preguntar si o significato de restrenyer ye como sinonimo total d'o cultismo "restrinchir" d'atras luengas vecinas.--EBRO 16:43 26 oct 2011 (UTC)

message: En los mios articlos emplego dende fa un tiempo rematar como concluyir diferenciando-lo de acabar como terminar espacialment, tener terminación, tener cabo. He tardau a plegar a esta conclusión/criterio y tampoco tiengo totz los criterios pa convencer a atros usuarios, solo la experiencia d'haber sentiu rematar nomás que en procesos y no en espacios. Sin tocar los articlos de los atros usuarios, en los articlos que haiga escrito yo mesmo si que seguiré este criterio y m'iré autocorrechindo en los que fice fa tiempo, como en los articlos de verbos irregulars.--EBRO
thread_title:  Chustificación de renombramiento
Descusión:Republica Popular de China

message: Mirando turquesa con dito y feyto me trobo este texto navarro , y veigo de Cina, me da a impresión que se refiere a China < dinastía Qin, que en a literatura aragonesa veigo quasi siempre como Kathay por influencia de Marco Polo.--EBRO 20:57 26 oct 2011 (UTC)
thread_title:  Posible aparición d'o toponimo Qina-China en un texto navarro
Descusión:Cultismos en aragonés

message: Tiengo duda sobre si complexo y reflexo son cultismos en aragonés, creigo que sí porque tamién en son flexión, complexión, reflexión como totas as parolas finitas en -ción, y a traza correcta d'adaptar-los. Si son cultismos me pienso que con -ix- d'as parolas patrimonials no ye a traza y creigo que con una simpla -x- sería a traza, atra cosa ye si se pronunciarían ks asimilable coloquialment a s como sexo u exilio u si sería una xe como exarmiento. Si o pregunto aquí ye porque creigo que l'academia no s'ha pronunciato sobre estas parolas d'orichen latín que rematan en -exo < -exum.--EBRO 14:00 4 nov 2011 (UTC)
thread_title:  Dudas sobre cultismos
Descusión:Embaixada d'Espanya en Andorra

message: http://es.wikipedia.org/wiki/Embajadores_de_Espa%C3%B1a_en_Bosnia-Herzegovina
replies: text: Suposo que en esta pachina parlan d'una lista d'embaixadors u d'o cuerpo de treballadors ditos asinas y destinaus a ixe país, pero l'articlo que has escrito ye sobre un recinto/edificio, suposo que sería n'una serie d'articlos paralela a la d'os embaixadors. En tot caso he entrau en a biquipedia espanyola y veigo es:Anexo:Embajadores de España en Andorra, no se si por afinidat se podría posar como interwiki.--EBRO 15:05 24 nov 2011 (UTC)
replies: text: :No, son pachinas diferents. Os interwikis no funcinan "por afinidat"--Manuel Trujillo Berges 15:18 24 nov 2011 (UTC)
thread_title:  ¿Isto ye a mesma pachina?
Descusión:Scots Wha Hae

message: No sé si ye o mesmo concepto, pero significaus pareixius podrían dar:  tunant, tuno esmaliciau, tuno, bribón, pezolaga... (todas salen en o "Endize") pero igual no ye o mesmo matiz. Por si sirve..--Juan Pablo 15:57 26 nov 2011 (UTC)
replies: text: En cast dan tunante como traducción posible de knave, igual mos sirve. "Pezolaga" lo heba visto muito pero no conoixeba o matiz. Miraré en os diccionarios dialectals que tiengo os posibles matices y en trigaré a millor opción. Esto d'as traduccions d'as cantas ye duro porque ye meter-se en o tozuelo y mentalidat d'atras sociedatz y atros tiempos. :(.--EBRO 16:13 26 nov 2011 (UTC)
thread_title:  knave
Descusión:Oyiu

message: Oyiu suposo que ye bien dito, a -y- se chustifica con a -d- d'a forma orichinal latina AUDITU. Quiero dicir que ye posible que en aragonés meyeval o "sentito d'audición" (no l'organo sensorial) hese estato femenín, a no ser que Rams de Flors hese pasato por mans de traductors u copistas catalans:
thread_title:  Como organo sensorial versus como sentito 

message: En Panticosa y en aragonés de valle de Vio se riz udito como participio, en o baixo Alcanadre uido (o endize no indica si como participio u como o sustantivo), en Monegriello oyido (como o sustantivo que mos intresa), y en ansotán oyiu (como participio y como o sustantivo que mos intresa).--EBRO 14:57 29 nov 2011 (UTC)
thread_title:  Variants documentatas